ກຳນົດເສັ້ນຕາຍ ໃນການປ່ອຍໂຕປະກັນ ຊາວຍີ່ປຸ່ນ 2 ຄົນ ຜ່ານພົ້ນໄປແລ້ວ
ກຳນົດເສັ້ນຕາຍ ຂອງກຸ່ມລັດອິສລາມ ເພື່ອປ່ອຍໂຕປະກັນ ຊາວຍີ່ປຸ່ນສອງຄົນ ໄດ້ໝົດລົງແລ້ວ ໂດຍຍັງບໍ່ຊາບເຖິງ ຊະຕາກຳຂອງໂຕປະກັນເທື່ອ.
ຊະຕາກຳ ຂອງໂຕປະກັນຍີ່ປຸ່ນ ສອງຄົນ ທີ່ຖືກຈັບ ໂດຍພວກຫົວ ຮຸນແຮງລັດອິສລາມຍັງບໍ່ທັນເປັນທີ່ຮູ້ໄດ້ເທື່ອ ຫລັງຈາກເສັ້ນຕາຍ ທີ່ໃຫ້ຈ່າຍເງິນກວ່າ 200 ລ້ານໂດລາແລກກັບການປ່ອຍໂຕປະກັນ ໄດ້ໝົດກຳນົດໄປແລ້ວ ຮອງລັດຖະມົນຕີຕ່າງປະເທດຍີ່ປຸ່ນ ທ່ານ Yasuhide Nakaya- ma ກ່າວໃນມື້ວັນສຸກວານນີ້ວ່າ ລັດຖະບານຂອງທ່ານ ບໍ່ໄດ້ລົດ ລະ ໃນຄວາມພະຍາຍາມເພື່ອໃຫ້ມີການປ່ອຍໂຕປະກັນທັງສອງ ທ່ານ Nakayama ກ່າວວ່າ “ພວກເຮົາເນັ້ນໜັກໃສ່ເລື້ອງນຶ່ງ ນັ້ນ |ກໍຄືພວກເຮົາຈະລົດລະ ຂ້າພະເຈົ້າເຊື່ອວ່າ ມັນເປັນໜ້າທີ່ຂອງຂ້າພະເຈົ້າ ເພື່ອໃຫ້ການຄ້ຳປະກັນວ່າພວກເຮົາຈະໄດ້ເຂົາເຈົ້າກັບຄືນມາຢ່າງແນ່ນອນແລະຂ້າພະເຈົ້າຈະທຳຢ່າງ ສຸດຂີດ ” ທ່ານ Yoshihide Suga ຫົວໜ້າກອງເລຂາ ປະຈຳຄະນະລັດຖະບານຍີ່ປຸ່ນ ກ່າວວ່າ ຍີ່ ປຸ່ນກຳລັງໃຊ້ທຸກຊ່ອງທາງເທົ່າທີ່ສາມາດເຮັດໄດ້ເພື່ອພະຍາຍາມເຂົ້າໄປເຖິງພວກຈັບໂຕ ປະກັນແລະໃຫ້ປ່ອຍໂຕຜູ້ຊາຍທັງສອງຄົນນີ້ ກ່ອນເສັ້ນຕາຍຜ່ານພົ້ນໄປ ໃນວັນສຸກວານນີ້ ນາງ Junko Ishido ແມ່ຂອງທ້າວ Kenji Goto ນຶ່ງໃນສອງຄົນທີ່ຖືກຈັບເປັນໂຕປະກັນນັ້ນໄດ້ຮຽກຮ້ອງໃຫ້ລັດຖະບານຍີ່ປຸ່ນຈ່າຍ ເງິນຄ່າໄຖ່ ໃຫ້ແກ່ພວກຫົວຮຸນແຮງລັດອິສລາມ ເພື່ອຊ່ວຍຊີວິດລູກຊາຍຂອງນາງໄວ້ ນາງເວົ້າວ່າ “ເວລາກຳລັງໝົດລົງແລ້ວ ຂໍໃຫ້ລັດຖະບານຍີ່ປຸ່ນຊ່ວຍກູ້ເອົາຊີວິດລູກຊາຍ ຂອງຂ້າພະເຈົ້າດ້ວຍ ”